ΚΑΝΟΝΙΣΜΌΣ (ΕΕ) αριθ. 1183/2011 ΤΟΥ ΣΥΜΒΟΥΛΊΟΥ της 14ης Νοεμβρίου 2011 για την τροποποίηση του κανονισμού (ΕΚ) αριθ. 521/2008 για τη σύσταση της κοινής επιχείρησης «Κυψέλες καυσίμου και υδρογόνο» ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 187 και 188, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη του Ευρωπαϊκού Κοινοβουλίου (1), Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής, Αποφασίζοντας σύμφωνα με ειδική νομοθετική διαδικασία, Εκτιμώντας τα ακόλουθα: (1) Η κοινή επιχείρηση «Κυψέλες καυσίμου και υδρογόνο» (εφεξής αποκαλούμενη «κοινή επιχείρηση ΚΚΥ») ιδρύθηκε στις 30 Μαΐου 2008 δυνάμει του κανονισμού (ΕΚ) αριθ. 521/2008 (2), από τα ιδρυτικά του μέλη, τον Ευρωπαϊκό Βιομηχανικό Όμιλο της Κοινής Τεχνολογικής Πρωτοβουλίας για τις Κυψέλες Καυσίμου και το Υδρογόνο (στο εξής «Βιομηχανικός Όμιλος») και την Επιτροπή. (2) Ο Ερευνητικός Όμιλος έγινε μέλος της κοινής επιχείρησης ΚΚΥ στις 14 Ιουλίου 2008. Ο Ερευνητικός Όμιλος συμβάλλει τόσο οικονομικά όσο και σε είδος στους στόχους της κοινής επιχείρησης ΚΚΥ. Εάν ληφθεί υπόψη η συγκεκριμένη σύνθεση της κοινής επιχείρησης ΚΚΥ, καθώς και οι κανόνες και ο χαρακτήρας της, οι στόχοι και το πεδίο των δραστηριοτήτων της, από τα αποτελέσματα που έχουν επιτευχθεί επωφελούνται τόσο τα μέλη του Ερευνητικού Ομίλου όσο και τα μέλη του Βιομηχανικού Ομίλου. Επομένως, δικαιολογείται να θεωρείται ως ισοδύναμη η συνεισφορά σε είδος του Βιομηχανικού Ομίλου με αυτήν του Ερευνητικού Ομίλου. (3) Εφόσον ο Ερευνητικός Όμιλος έγινε μέλος της κοινής επιχείρησης ΚΚΥ, είναι σκόπιμο συνεπώς να θεωρηθεί ότι η συνεισφορά σε είδος των ερευνητικών οργανισμών (συμπεριλαμβανομένων των πανεπιστημίων και των ερευνητικών κέντρων) είναι ισοδύναμη με τη συνεισφορά της Ένωσης, κατά την έννοια του καταστατικού της κοινής επιχείρησης ΚΚΥ, που προσαρτάται στον κανονισμό (ΕΚ) αριθ. 521/2008 (εφεξής αποκαλούμενο «καταστατικό»). (4) Η κοινή επιχείρηση ΚΚΥ λειτουργεί για πάνω από δύο χρόνια, και κατά τη διάρκεια της εν λόγω περιόδου έχει ολοκληρωθεί ένας πλήρης λειτουργικός κύκλος με τη δημοσίευση προσκλήσεων υποβολής προτάσεων, αξιολογήσεων προτάσεων, διαπραγματεύσεων χρηματοδότησης και σύναψης συμφωνιών επιχορήγησης. Η πείρα που αποκτήθηκε από την εν λόγω περίοδο διδάσκει ότι τα ανώτατα επίπεδα χρηματοδότησης έργων της Κοινής Επιχείρησης ΚΚΥ χρειάστηκε να μειωθούν σημαντικά για όλους τους συμμετέχοντες. Κατά συνέπεια, το επίπεδο συμμετοχής στις δράσεις της Κοινής Επιχείρησης ΚΚΥ υπήρξε κατά πολύ κατώτερο των αρχικών προσδοκιών. (5) Σύμφωνα με το καταστατικό, το διοικητικό συμβούλιο ενέκρινε τις τροποποιήσεις του κανονισμού (ΕΚ) αριθ. 521/2008. (6) Η δυνατότητα να θεωρούνται οι συνεισφορές σε είδος από όλες τις νομικές οντότητες που συμμετέχουν στις δραστηριότητες ως ισοδύναμες χρηματοδοτήσεις συνιστά αναγνώριση της ιδιότητας του μέλους του Ερευνητικού Ομίλου και βελτιώνει τα επίπεδα χρηματοδότησης, ενώ παράλληλα σέβεται τη θεμελιώδη αρχή της ισοδυναμίας, καθώς και την ανάγκη εφαρμογής δίκαιης και ισόρροπης μείωσης της χρηματοδότησης για τους διάφορους τύπους συμμετεχόντων. (7) Τα λειτουργικά έξοδα του γραφείου προγράμματος της κοινής επιχείρησης ΚΚΥ (εφεξής αποκαλούμενο «γραφείο προγράμματος») θα πρέπει να καλύπτονται από τα τρία μέλη της. Είναι σκόπιμο να προβλεφθεί ότι όλα τα μέλη της κοινής επιχείρησης ΚΚΥ θα τηρούν ίδιο χρονοδιάγραμμα πληρωμών. (8) Η Επιτροπή θα πρέπει να έχει μια κάποια ευελιξία ως προς τα μέτρα που πρέπει να λαμβάνει σε περίπτωση μη ισοδύναμης συνεισφοράς. (9) Επί του παρόντος, το επίπεδο χρηματοδότησης καθορίζεται μετά από κάθε αξιολόγηση των προτάσεων που παραλαμβάνονται. Για να μπορέσουν οι δικαιούχοι να εκτιμήσουν το μέγεθος της πιθανής χρηματοδότησης, θα πρέπει να προβλεφθεί η δυνατότητα να προσδιορίζεται ένα ελάχιστο επίπεδο χρηματοδότησης, για κάθε πρόσκληση. (10) Συνεπώς, ο κανονισμός (ΕΚ) αριθ. 521/2008 θα πρέπει να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 521/2008 τροποποιείται ως εξής: 1) Στο άρθρο 6, η παράγραφος 2 αντικαθίσταται από το ακόλουθο κείμενο: «2. Η κοινή επιχείρηση ΚΚΥ μπορεί να έχει δική της δυνατότητα εσωτερικού ελέγχου.». 2) Το παράρτημα τροποποιείται σύμφωνα με το παράρτημα του παρόντος κανονισμού. Άρθρο 2 Παρά το άρθρο 12 παράγραφος 3 του παραρτήματος του κανονισμού (ΕΚ) αριθ. 521/2008, ο παρών τροποποιητικός κανονισμός δεν επηρεάζει τα δικαιώματα και τις υποχρεώσεις που απορρέουν από τις συμφωνίες επιχορήγησης και άλλες συμβάσεις που συνήψε η κοινή επιχείρηση ΚΚΥ πριν από την έναρξη ισχύος του παρόντος κανονισμού. Ειδικότερα, δεν επηρεάζει τα ανώτερα όρια χρηματοδότησης που καθορίζουν. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ωστόσο, το σημείο 2 στοιχείο α) του παραρτήματος του παρόντος κανονισμού εφαρμόζεται από τις 14 Ιουλίου 2008. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Νοεμβρίου 2011.

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ


ΚΑΝΟΝΙΣΜΌΣ (ΕΕ) αριθ. 914/2010 ΤΗΣ ΕΠΙΤΡΟΠΉΣ της 12ης Οκτωβρίου 2010 για τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία σαλικυλικό νάτριο (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικώς δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και την τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17, τη γνώμη του Ευρωπαϊκού Οργανισμού Φαρμάκων που διατυπώθηκε από την επιτροπή φαρμάκων για κτηνιατρική χρήση, Εκτιμώντας τα ακόλουθα: (1) Τα ανώτατα όρια καταλοίπων για τις φαρμακολογικώς δραστικές ουσίες οι οποίες προορίζονται να χρησιμοποιηθούν στην Ευρωπαϊκή Ένωση σε κτηνιατρικά φάρμακα για τροφοπαραγωγικά ζώα ή σε βιοκτόνα προϊόντα που χρησιμοποιούνται στη ζωοτεχνία πρέπει να καθορίζονται σύμφωνα με τον κανονισμό (ΕΚ) αριθ. 470/2009. (2) Οι φαρμακολογικώς δραστικές ουσίες και η ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης καθορίζονται στο παράρτημα του κανονισμού (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (2). (3) Το σαλικυλικό νάτριο περιλαμβάνεται, επί του παρόντος, στον πίνακα 1 του παραρτήματος του κανονισμού (ΕΕ) αριθ. 37/2010, ως επιτρεπόμενη ουσία για τα βοοειδή και τους χοίρους για χορήγηση μόνο από το στόμα, με εξαίρεση τα ζώα που παράγουν γάλα για ανθρώπινη κατανάλωση, και για όλα τα είδη παραγωγής τροφίμων, με εξαίρεση τα ψάρια, μόνο για τοπική χρήση. (4) Στον Ευρωπαϊκό Οργανισμό Φαρμάκων υποβλήθηκε αίτηση επέκτασης της υφιστάμενης καταχώρισης για το σαλικυλικό νάτριο, που περιορίζεται σε χορήγηση μόνο από το στόμα, ώστε να συμπεριληφθούν οι γαλοπούλες. (5) Η επιτροπή φαρμάκων για κτηνιατρική χρήση (στη συνέχεια: «ΕΦΚΧ») έχει θεσπίσει την αποδεκτή ημερήσια πρόσληψη (ΑΗΠ) για το σαλικυλικό οξύ, το κατάλοιπο δείκτη για το σαλικυλικό νάτριο, σε 0,38 mg/άτομο ή 0,0063 mg/kg σωματικού βάρους, με τη χρήση και την προσαρμογή στοιχείων που είναι διαθέσιμα για την ουσία σαλικυλικό ακετύλιο. (6) Με βάση την απομάκρυνση καταλοίπων σαλικυλικού νατρίου, εντός 24 ωρών, σε γαλοπούλες που έλαβαν αγωγή με την ουσία, η ΕΦΚΧ συνιστά στη γνώμη που υπέβαλε στις 13 Ιανουαρίου 2010 προσωρινά ΑΟΚ για τους μύες, το δέρμα, το λίπος, το ήπαρ και τους νεφρούς γαλοπουλών. Αυτά τα ΑΟΚ αντιστοιχούν στο 96 % της μέγιστης ημερήσιας πρόσληψης καταλοίπων που περιέχονται σε τρόφιμα που προέρχονται από γαλοπούλες. (7) Επειδή δεν υπάρχουν διαθέσιμα σχετικά στοιχεία για την απομάκρυνση του σαλικυλικού νατρίου σε αυγά, η ΕΦΚΧ δεν μπόρεσε να αξιολογήσει την ασφάλεια της ουσίας σε αυτά. Επομένως, το σαλικυλικό νάτριο δεν θα πρέπει να χρησιμοποιείται σε ζώα παραγωγής αυγών για ανθρώπινη κατανάλωση. (8) Ως εκ τούτου, η καταχώριση του σαλικυλικού νατρίου στον πίνακα 1 του παραρτήματος του κανονισμού (ΕΕ) αριθ. 37/2010 πρέπει να τροποποιηθεί ώστε να συμπεριλάβει τα συνιστώμενα προσωρινά ΑΟΚ για το σαλικυλικό νάτριο για γαλοπούλες, εξαιρώντας ταυτόχρονα τη χρήση της ουσίας σε ζώα παραγωγής αυγών για ανθρώπινη κατανάλωση. Τα προσωρινά ΑΟΚ που ορίζονται στον πίνακα για το σαλικυλικό νάτριο λήγουν την 1η Ιανουαρίου 2015. (9) Είναι σκόπιμο να χορηγηθεί εύλογο χρονικό διάστημα ώστε οι ενδιαφερόμενοι να λάβουν τα μέτρα που ενδεχομένως απαιτούνται για να συμμορφωθούν με τα νεοθεσπιζόμενα ΑΟΚ. (10) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 12 Δεκεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη. Βρυξέλλες, 12 Οκτωβρίου 2010.

Πολιτική για την υγεία

ΑΓΟΡΑΝΟΜΙΚΗ ΝΟΜΟΘΕΣΙΑ


ΚΑΝΟΝΙΣΜΌΣ (ΕΕ) αριθ. 169/2011 ΤΗΣ ΕΠΙΤΡΟΠΉΣ της 23ης Φεβρουαρίου 2011 για τη χορήγηση άδειας για τη χρήση του diclazuril ως πρόσθετης ύλης ζωοτροφών για τις φραγκόκοτες (κάτοχος της άδειας: Janssen Pharmaceutica NV) (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2, Εκτιμώντας τα ακόλουθα: (1) Ο κανονισμός (ΕΚ) αριθ. 1831/2003 προβλέπει τη χορήγηση έγκρισης για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της έγκρισης αυτής. (2) Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας για το diclazuril. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003. (3) Η αίτηση αφορά την άδεια νέας χρήσης του diclazuril ως πρόσθετης ύλης ζωοτροφών για φραγκόκοτες, προς ταξινόμηση στην κατηγορία πρόσθετων υλών «κοκκιδιοστατικά και ιστομονοστατικά». (4) Σύμφωνα με την οδηγία 70/524/ΕΟΚ του Συμβουλίου (2), εγκρίθηκε για δέκα χρόνια η χρήση του diclazuril ως πρόσθετης ύλης ζωοτροφών για χρήση στα κοτόπουλα ωοτοκίας έως 16 εβδομάδων και τις γαλοπούλες ηλικίας έως 12 εβδομάδων με τον κανονισμό (ΕΚ) αριθ. 2430/1999 της Επιτροπής (3). Σύμφωνα με τον κανονισμό (ΕΕ) αριθ. 1118/2010 της Επιτροπής (4), εγκρίθηκε για δέκα χρόνια η χρήση στα κοτόπουλα πάχυνσης. (5) Υποβλήθηκαν νέα στοιχεία για την υποστήριξη της αίτησης άδειας χρήσης του diclazuril στις φραγκόκοτες. Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή»), στις 5 Οκτωβρίου 2010 (5), συνάγεται ότι, υπό τις προτεινόμενες συνθήκες χρήσης, το diclazuril δεν έχει δυσμενείς επιδράσεις στην υγεία των ζώων, την υγεία του ανθρώπου ή το περιβάλλον και ότι η χρήση του είναι αποτελεσματική στην καταπολέμηση της κοκκιδίωσης στις φραγκόκοτες. Εκτιμά ότι χρειάζεται να προβλεφθούν ειδικές απαιτήσεις για την παρακολούθηση της εν λόγω πρόσθετης ύλης μετά τη διάθεσή της στην αγορά με σκοπό τον έλεγχο της πιθανής ανάπτυξης ανθεκτικότητας σε βακτήρια ή/και στον Eimeria spp. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003. (6) Από την αξιολόγηση του diclazuril διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παρασκεύασμα που ορίζεται στο παράρτημα και υπάγεται στην κατηγορία πρόσθετων υλών «κοκκιδιοστατικά και ιστομονοστατικά», εγκρίνεται ως πρόσθετη ύλη για τη διατροφή των ζώων υπό τους όρους που παρατίθενται στο εν λόγω παράρτημα. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Φεβρουαρίου 2011.

Πολιτική για την υγεία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 11ης Απριλίου 2011 σχετικά με τη μη καταχώριση της ουσίας dichlobenil στο παράρτημα I της οδηγίας 91/414/ΕΟΚ του Συμβουλίου [κοινοποιηθείσα υπό τον αριθμό Ε(2011) 2437] (Κείμενο που παρουσιάζει ενδιαφέρον για τον ΕΟΧ) (2011/234/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1, Εκτιμώντας τα ακόλουθα: (1) Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) ορίζουν λεπτομερείς κανόνες για την εφαρμογή της δεύτερης και της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I της οδηγίας 91/414/ΕΟΚ. Ο εν λόγω κατάλογος περιλάμβανε την ουσία dichlobenil. (2) Σύμφωνα με το άρθρο 11στ του κανονισμού (ΕΚ) αριθ. 1490/2002, το άρθρο 12 παράγραφος 1 στοιχείο α) και το άρθρο 12 παράγραφος 2 στοιχείο β) του ίδιου κανονισμού, εκδόθηκε η απόφαση 2008/754/ΕΚ της Επιτροπής, της 18ης Σεπτεμβρίου 2008, σχετικά με τη μη καταχώριση του dichlobenil στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν αυτή την ουσία (4). (3) Ο αρχικός κοινοποιών (στο εξής «ο αιτών») υπέβαλε νέα αίτηση σύμφωνα με το άρθρο 6 παράγραφος 2 της οδηγίας 91/414/ΕΟΚ ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5). (4) Η αίτηση υποβλήθηκε στο Ηνωμένο Βασίλειο που είχε οριστεί κράτος μέλος-εισηγητής με τον κανονισμό (ΕΚ) αριθ. 1490/2002. Τηρήθηκε η χρονική περίοδος για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2008/754/ΕΚ. Η αίτηση αυτή είναι επίσης σύμφωνη με τις υπόλοιπες ουσιαστικές και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008. (5) Το Ηνωμένο Βασίλειο αξιολόγησε τα συμπληρωματικά στοιχεία που υποβλήθηκαν από τον αιτούντα και εκπόνησε πρόσθετη έκθεση. Κοινοποίησε την έκθεση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») και στην Επιτροπή στις 7 Οκτωβρίου 2009. Η Αρχή γνωστοποίησε τη συμπληρωματική έκθεση στα άλλα κράτη μέλη και στον αιτούντα για υποβολή σχολίων και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αιτήματος της Επιτροπής, η Αρχή υπέβαλε τα συμπεράσματά της για την ουσία dichlobenil στην Επιτροπή στις 29 Ιουλίου 2010 (6). Το σχέδιο έκθεσης αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 11 Μαρτίου 2011 υπό τη μορφή έκθεσης ανασκόπησης της Επιτροπής για την ουσία dichlobenil. (6) Η πρόσθετη έκθεση από το κράτος μέλος-εισηγητή και το συμπέρασμα της Αρχής επικεντρώνονται στις επιφυλάξεις που υπαγορεύουν τη μη καταχώριση της εν λόγω ουσίας· συγκεκριμένα, υπήρξε ανησυχία όσον αφορά την έκθεση των καταναλωτών από το πόσιμο νερό και την απόπλυση σε υπόγεια ύδατα. Στην έκθεση ανασκόπησης για το dichlobenil διατυπώνονταν περισσότερες επιφυλάξεις. (7) Υποβλήθηκαν πρόσθετες πληροφορίες από τον αιτούντα, ιδίως όσον αφορά την απόπλυση σε υπόγεια ύδατα, την έκθεση των καταναλωτών από το πόσιμο νερό, τους κινδύνους για τα πτηνά και τα θηλαστικά και τις μεθόδους ανάλυσης για τις προσμείξεις στο τεχνικό υλικό και για τα προϊόντα ζωικής προέλευσης. (8) Ωστόσο, οι πρόσθετες πληροφορίες που προσκόμισε ο αιτών δεν επέτρεψαν την άρση όλων των συγκεκριμένων ανησυχιών που δημιουργούνται σχετικά με το dichlobenil. (9) Κατά την αξιολόγηση αυτής της δραστικής ουσίας προσδιορίστηκαν διάφοροι λόγοι ανησυχίας. Προσδιορίστηκαν αρκετές ανεπιθύμητες επιπτώσεις στο περιβάλλον. Συγκεκριμένα, αναμένεται πολύ αυξημένο ενδεχόμενο μόλυνσης των υπόγειων υδάτων από τον ιδιαίτερα έμμονο μεταβολίτη 2,6-διχλωροβενζαμίδιο (BAM), με συγκεντρώσεις πολύ μεγαλύτερες των 10 μg/l σε όλα τα τυποποιημένα σενάρια. Υπάρχει ενδεχόμενο μεταφοράς του μεταβολίτη σε μεγάλες αποστάσεις μέσω της ατμόσφαιρας. Προσδιορίστηκε υψηλός άμεσος κίνδυνος για τα πτηνά και υψηλός μακροπρόθεσμος κίνδυνος για τα πτηνά και τα θηλαστικά που τρέφονται με γαιοσκώληκες. Τα διαθέσιμα δεδομένα δεν επαρκούσαν για να εξεταστεί η φύση των υπολειμμάτων του μεταβολίτη ΒΑΜ σε προϊόντα που έχουν υποβληθεί σε επεξεργασία. (10) Η Επιτροπή ζήτησε από τον αιτούντα να υποβάλει τα σχόλιά του σχετικά με τα συμπεράσματα της Αρχής. Περαιτέρω, σύμφωνα με το άρθρο 21 παράγραφος 1 του κανονισμού (ΕΚ) αριθ. 33/2008, η Επιτροπή κάλεσε τον αιτούντα να υποβάλει παρατηρήσεις σχετικά με το σχέδιο έκθεσης ανασκόπησης. Ο αιτών υπέβαλε τις παρατηρήσεις του, οι οποίες εξετάστηκαν προσεκτικά. (11) Ωστόσο, παρά τα επιχειρήματα που προβλήθηκαν από τον αιτούντα, οι ανησυχίες που διατυπώθηκαν δεν μπόρεσαν να αρθούν και οι εκτιμήσεις που πραγματοποιήθηκαν με βάση τα στοιχεία που υποβλήθηκαν και αξιολογήθηκαν από την Αρχή κατά τη συνεδρίαση των εμπειρογνωμόνων δεν απέδειξαν ότι είναι δυνατόν να αναμένεται, υπό τις προτεινόμενες συνθήκες χρήσης, τα φυτοπροστατευτικά προϊόντα που περιέχουν dichlobenil να πληρούν γενικά τις απαιτήσεις που καθορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ. (12) Συνεπώς, η ουσία dichlobenil δεν θα πρέπει να καταχωριστεί στο παράρτημα I της οδηγίας 91/414/ΕΟΚ. (13) Για λόγους σαφήνειας θα πρέπει να καταργηθεί η απόφαση 2008/754/ΕΟΚ. (14) Η παρούσα απόφαση δεν θίγει την υποβολή νέας αίτησης για την ουσία dichlobenil σύμφωνα με το άρθρο 6 παράγραφος 2 της οδηγίας 91/414/ΕΟΚ και το κεφάλαιο II του κανονισμού (ΕΚ) αριθ. 33/2008. (15) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η ουσία dichlobenil δεν καταχωρίζεται ως δραστική ουσία στο παράρτημα I της οδηγίας 91/414/ΕΟΚ. Άρθρο 2 Η απόφαση 2008/754/ΕΚ της Επιτροπής καταργείται. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 11 Απριλίου 2011.

Πολιτική για την υγεία


ΚΑΝΟΝΙΣΜΌΣ (ΕΕ) αριθ. 114/2012 ΤΟΥ ΣΥΜΒΟΥΛΊΟΥ της 10ης Φεβρουαρίου 2012 για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215, Έχοντας υπόψη την απόφαση 2012/36/ΚΕΠΠΑ του Συμβουλίου, της 23ης Ιανουαρίου 2012 (1), για την τροποποίηση της απόφασης 2010/639/ΚΕΠΠΑ (2) του Συμβουλίου σχετικά με περιοριστικά μέτρα εις βάρος της Λευκορωσίας, Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής, Εκτιμώντας τα ακόλουθα: (1) O κανονισμός (ΕΚ) αριθ. 765/2006 του Συμβουλίου (3) προβλέπει τη δέσμευση περιουσιακών στοιχείων του προέδρου Λουκασένκο και ορισμένων αξιωματούχων της Λευκορωσίας. (2) Με την απόφαση αριθ. 2012/36/ΚΕΠΠΑ, το Συμβούλιο αποφάσισε την παράταση των περιορισμών περί δέσμευσης κεφαλαίων και οικονομικών πόρων σε πρόσωπα υπεύθυνα για σοβαρές παραβιάσεις των ανθρωπίνων δικαιωμάτων ή για την καταστολή της κοινωνίας των πολιτών και της δημοκρατικής αντιπολίτευσης, περιλαμβανομένων ιδίως προσώπων που καταλαμβάνουν ηγετικές θέσεις και πρόσωπα και οντότητες που ευεργετούνται από το καθεστώς Λουκασένκο ή το υποστηρίζουν, περιλαμβανομένων ιδίως προσώπων και οντοτήτων που παρέχουν οικονομική ή υλική στήριξη στο καθεστώς. (3) Το μέτρο αυτό εμπίπτει στο πεδίο εφαρμογής της Συνθήκης για τη λειτουργία της Ευρωπαϊκής Ένωσης και, επομένως, για να διασφαλισθεί ιδίως η ομοιόμορφη εφαρμογή του από τους οικονομικούς φορείς όλων των κρατών μελών, απαιτείται δράση στο επίπεδο της Ένωσης. (4) Συνεπώς, ο κανονισμός (ΕΚ) αριθ. 765/2006 θα πρέπει να τροποποιηθεί αναλόγως. (5) Χάριν αποτελεσματικότητος των μέτρων του παρόντος κανονισμού, αυτός θα πρέπει να τεθεί σε ισχύ την επομένη της δημοσίευσής του, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 765/2006 τροποποιείται ως εξής: 1) Το άρθρο 2 αντικαθίσταται από το ακόλουθο άρθρο: «Άρθρο 2 1. Δεσμεύονται όλα τα κεφάλαια και οι οικονομικοί πόροι που ανήκουν, βρίσκονται στην κατοχή ή ελέγχονται από φυσικό ή νομικό πρόσωπο, οντότητα ή οργανισμό που κατονομάζεται στα παραρτήματα I, ΙΑ και ΙΒ. 2. Απαγορεύεται η διάθεση, άμεσα ή έμμεσα, κεφαλαίων ή οικονομικών πόρων στα φυσικά ή νομικά πρόσωπα, οντότητες ή οργανισμούς που κατονομάζονται στα παραρτήματα I, ΙΑ και ΙΒ ή προς όφελος αυτών. 3. Απαγορεύεται η εσκεμμένη και εκ προθέσεως συμμετοχή σε δραστηριότητες που έχουν, άμεσα ή έμμεσα, ως αντικείμενο ή αποτέλεσμα την καταστρατήγηση των μέτρων που αναφέρονται στις παραγράφους 1 και 2. 4. Το παράρτημα I περιλαμβάνει κατάλογο με τα φυσικά και νομικά πρόσωπα, οντότητες και οργανισμούς που, σύμφωνα με το άρθρο 2 παράγραφος 1 στοιχείο α) της απόφασης αριθ. 2010/639/ΚΕΠΠΑ του Συμβουλίου, σχετικά με περιοριστικά μέτρα κατά της Λευκορωσίας (4), έχουν κατονομασθεί ως υπεύθυνα για τις παραβιάσεις διεθνών εκλογικών προτύπων κατά τη διεξαγωγή των προεδρικών εκλογών στη Λευκορωσία στις 19 Μαρτίου 2006 και για την καταστολή της κοινωνίας των πολιτών και της δημοκρατικής αντιπολίτευσης ή ως συνδεόμενα με τους υπευθύνους για τις πράξεις αυτές. 5. Το παράρτημα ΙΑ περιλαμβάνει κατάλογο με τα φυσικά και νομικά πρόσωπα, οντότητες και οργανισμούς που, σύμφωνα με το άρθρο 2 παράγραφος 1 στοιχείο β) της απόφασης 2010/639/ΚΕΠΠΑ, έχουν κατονομασθεί ως υπεύθυνα για τις παραβιάσεις διεθνών εκλογικών προτύπων κατά τη διεξαγωγή των προεδρικών εκλογών στη Λευκορωσία στις 19 Δεκεμβρίου 2010 και για την καταστολή της κοινωνίας των πολιτών και της δημοκρατικής αντιπολίτευσης ή ως συνδεόμενα με τους υπευθύνους για τις πράξεις αυτές. 6. Το παράρτημα ΙΒ περιλαμβάνει κατάλογο με τα φυσικά και νομικά πρόσωπα, οντότητες και οργανισμούς που, σύμφωνα με το άρθρο 2 παράγραφος 1 στοιχεία γ) και δ) της απόφασης 2010/639/ΚΕΠΠΑ, έχουν κατονομασθεί είτε i) ως υπεύθυνα για σοβαρές παραβιάσεις των ανθρωπίνων δικαιωμάτων ή για την καταστολή της κοινωνίας των πολιτών και της δημοκρατικής αντιπολίτευσης στη Λευκορωσία είτε (ii) ως πρόσωπα ή οντότητες που ευεργετούνται από το καθεστώς Λουκασένκο ή το υποστηρίζουν. 2) Στις παραγράφους 1 και 2 του άρθρου 2β, στο άρθρο 3 παράγραφος 1 στοιχείο α), στο άρθρο 4α και στις παραγράφους 1 και 4 του άρθρου 8α, οι αναφορές στα «παραρτήματα I και ΙΑ» γίνονται αναφορές στα «παραρτήματα I, ΙΑ και ΙΒ». Άρθρο 2 Το παράρτημα του παρόντος κανονισμού παρεμβάλλεται ως παράρτημα ΙΒ στον κανονισμό (ΕΚ) αριθ. 765/2006. Άρθρο 3 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Φεβρουαρίου 2012.

Πολιτικοί θεσμοί